Σοφία της Σουηδίας, δούκισσα της Σαξονίας-Λάουενμπουργκ

Η Σοφία της Σουηδίας (Sofia av Sverige, 29 Οκτωβρίου 1547 - 17 Μαρτίου 1611) ήταν κόρη του Βασιλιά της Σουηδίας Γουσταύου Α΄.

Βιογραφία
Γεννήθηκε στις 29 Οκτωβρίου 1547 στη Στοκχόλμη, και ήταν το όγδοο παιδί και τέταρτη κόρη του Γουσταύου Α΄ της Σουηδίας και της δεύτερης συζύγου του Μαργαρίτας Λέιγιονχουβουντ, κόρης του ευγενούς Έρικ Άμπραχαμσον Λέιγινοχουβουντ.

Κατά την πρώιμη παιδική της ηλικία, όπως και τα αδέλφια της, ήταν κατά κύριο λόγο υπό τη φροντίδα της μητέρας τους. Μετά το θάνατο της μητέρας της το 1551, μαζί με τα αδέλφια της, ήταν υπό τη φροντίδα της Χριστίνα Τζιλλενστιένα και έπειτα από τις θείες της Μπρίτα και Μάρθα Λέιγιονχουφβουντ πριν από τον τρίτο γάμο του πατέρα της με την Αικατερίνη Στένμποκ.

Τον Μάρτιο του 1566 η Σοφία αρραβωνιάστηκε τον Δούκα Μάγκνους Β΄ της Σαξονίας-Λάουενμπουργκ. Στις 4 Ιουλίου 1568 τελέστηκαν οι διπλοί γάμοι της Σοφίας με τον Μάγκνους Β΄ και του ετεροθαλούς αδελφού της Ερρίκου ΙΔ΄ με την Κάριν Μάνσνταττερ.

Ο γάμος τους ήταν δυστυχισμένος. Ο Μάγκνους περιγράφεται ως ένας άγριος τυπικός Γερμανός μισθοφόρος, γνωστός για την κατάχρηση των υφισταμένων του. Στις 31 Αυγούστου 1570 η Σοφία απέκτησε ένα γιο, τον Γουσταύο. Υπήρξαν πέντε ακόμα παιδιά που πέθαναν σε βρεφική ηλικία.

Απεβίωσε στο κάστρο Έκοντσουλντ στις 17 Μαρτίου 1611 σε ηλικία 63 ετών.

Πρόγονοι

Παραπομπές

Οίκος των Βάσα
Σουηδοί ευγενείς
Βία εις βάρος γυναικών στην Ευρώπη
Σουηδέζες πριγκίπισσες